Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Täna on viimane saade seeriast "Jumala tõeline loomus".
Olen kõnelenud sel teemal mitme saateosa jagu
ja täna on nüüd selle teema viimane saade.
Tegu on võimsa teemaga, milles peitub evangeelium.
"Sest ma ei häbene evangeeliumi, see on ju Jumala vägi päästeks..."
Pääste ei tähenda vaid pattude andestust,
aga ka kõike muud, mille eest Jeesus hinna maksis -
tervenemist, vabadust, rõõmu, rahu, head käekäiku ja palju muud.
Evangeelium on see vägi, mis vabastab kõik need asjad.
Põhjus, miks paljud kristlased ei koge seda kõike, on selles,
et nad ei kuule tõelist evangeeliumi.
Ma olen jaganud evangeeliumi tõde
ja nii on see ka võimas tõde Jumala tõelisest loomusest.
Seetõttu julgustan teid ka tellima endale need materjalid.
Osad teist on palunud Jumalat teadmises, et on midagi enamat;
midagi, mida te hetkel ei koge.
Te teate, et Jumal on hea Jumal
ja Tal on paremad asjad varuks te jaoks,
kui see, mida olete siiani kogenud.
Ometi te ei tea,
kuidas jõuda sealt, kus olete, sinna, kus peaksite olema.
Seetõttu muudakski see õpetus te elu.
Võtan tänases saates kokku teatud asjad
ja mainin paljusid asju,
millest olen rääkinud seeria "Vaim, hing ja ihu" raames.
Sest see kätkeb endas põhimõttelisi asju,
mida Jumal mulle näitas ja mis muutis kõik.
Olen rääkinud läbi kogu selle seeria,
kuidas Jumal ei arvesta meile me patte,
vaid kohtleb meid armu- ja halastusega.
Samas Ta ei teinud seda läbi lihtsa meelemuutuse,
lihtsalt otsustades, et pea enam me patte meie vastu.
Ei. Jumal on püha ja õiglane ning patt peab saama oma palga.
Kuid ma olen püüdnud rõhutada,
et patu palk sai tasutud me eest läbi selle, et Jeesus suri me eest.
Ta võttis enda kanda kogu Jumala viha.
Iga viimse kui grammi sellest.
Ja kuna Jumala viha sai Jeesuse peale välja valatud,
pole sellest enam midagi järgi jäänud neile,
kes on võtnud vastu Jeesuse toodud ohvri.
Ja seda olengi püüdnud läbi selle seeria koguaeg öelda.
Üks asi, mis aitab mul seda tõeliselt mõista,
ongi mu õpetus "Vaim, hing ja ihu".
Johannese 4:24 ütleb:
"Jumal on Vaim
ja kes teda kummardavad,
peavad teda vaimus ja tões kummardama.”
Jumal on Vaim ja Ta vaatab su südamesse,
mitte su füüsilise ihu peale.
Ma ei ütle, et Ta oleks teadmatu või ükskõikne su ihus toimuva suhtes,
aga kuna Jumal on vaim,
siis Ta vaatab eelkõige kõigele su vaimus toimuvale.
1 Saamueli 16:7:
"...inimene näeb, mis on silma ees, aga Issand näeb, mis on südames.”
Jumal näeb asju erinevamalt kui sina.
Seda on ülimalt oluline mõista.
Olen rääkinud sellest, et Jumal ei pea me patte meie vastu
ega tegele meiega vastavalt me pattudele.
Ja isegi, kui oleme pattu teinud,
võime minna "julgusega armu aujärje ette,
et me halastust saaksime ja armu abiks leiaksime parajal ajal!"
Seda mitte vaid siis, kui oleme olnud täiuslikud,
aga ka siis, kui oleme asjad vussikeeranud.
Kuidas Jumal saab nii?
Üks põhjusi, mida mul oli väga raske mõista,
kuid millest teilegi on ehk kasu,
oli see, et inimene kipub ikka vaatama kõigele välisele.
Ma kipun vaatama oma tegudele ja jälgima oma tundeid,
mõeldes, mida ma erinevate inimeste ja olukordade suhtes tunnen.
Nii hindan ka iseennast vastavalt sellele.
Piibel aga ütleb, et meis on 3 osa: vaim, hing ja ihu.
Ihu on ilmselge -
see on see osa minust, mida hetkel ka näete.
Mu ihu ja selle teod on miski, mida inimesed näevad
ja mille kohta võivad öelda:
"Kuidas keegi saaks üldse armastada sind
peale seda, mida oled teinud!"
Kuid meil on ka hing,
mida osad kutsuvad me seesmiseks inimeseks
või ka me isiksuseks.
Me kõik teame, et on aegu, kus kogeme valu.
Seda aga mitte oma ihu, vaid tunnete tasandil.
Keegi on teinud sulle halba, oled kogenud hülgamist
või midagi muud on juhtunud
ja see mõjutab su hinge tasandit.
Kõik on teadlikud neist kahest valdkonnast.
Kui ma küsiks su käest, on sul hetkel külm või palav,
siis sa ei vastaks: "Las ma paluda selle pärast
ja öelda sulle nädala pärast, kumba ma tunnen."
Ei, see pole nii.
Su ihu teab alati, on sel külm või palav,
tunneb see valu või väsimust.
Sa tead täpselt ja pidevalt oma ihu seisu,
olles selles osas igati ühenduses.
Nõnda oled sa ka ühenduses oma hingega.
Kui küsiksin: "Oled sa rõõmus või kurb?
Oled sa julgustatud või heitunud?"
Sa ei pea selle pärast paluma ja mulle nädala pärast ütlema,
sest teaksid seda koheselt,
kuna oled pidevalt teadlik oma hinge seisundist.
Enamus inimestel aga pole aimugi, kes nad vaimus on.
Tean, et see võib osade jaoks olla üllatav,
aga see on enam kui tõsi.
Sa tead oma ihu osas, on sul külm või palav;
sa tead oma tunnete osas, oled sa kurb või rõõmus,
aga kuidas on lood su vaimuga?
Jeesus ütles Johannese 6:63:
"...lihast ei ole mingit kasu.
Sõnad, mis ma teile olen rääkinud, on vaim ja elu."
Ainus viis, kuidas teada tõeliselt, kes sa oled oma vaimus
ja mis su vaimus toimub,
on vaadata Jumala Sõnasse.
Sa ei saa selles osas tugineda oma tunnetele,
vaid sa pead tuginema sellele, mida Jumala Sõna ütleb.
Enamus inimesi ei tea, kes nad on vaimus,
sest nad tuginevad vaid sellele,
mida nad näevad, maitsevad, kuulevad, tunnevad
ja mille lõhna tunnevad.
Kuid viie meele põhjal pole võimalik tunda oma vaimset poolt.
Nii pead tuginema sellele, mida Jumala Sõna ütleb.
Põhjus, miks sellest kõigest räägin, on selles,
et see ostutus läbimurdeks mu enda elus.
Mulle selgitati seda teemat Piiblile tuginedes,
öeldes, et olen õigeks mõistetud ja et Jumal näeb mind õigena,
mistõttu ma ei peaks olema pidevalt patutundlik.
Kuid mul oli raskusi selle vastu võtmisega.
Jah, ma sain sellest mõistusega aru,
kuid mul oli raske seda südames mõista,
kuna olin lihalikult meelestatud ja mõõtsin pidevalt oma tegusid.
Teadsin, et ma polnud inimeste vastu nii kena, kui oleksin pidanud
ja mulle ei meeldinud viibida teatud inimeste seltskonnas,
sest nad polnud just kõige kenamad inimesed.
Nad kurnasid mind ja küsisid igasugu asju.
Nii ka teadsin, et mul polnud Jeesuse sarnast suhtumist.
Olin sellest pidevalt teadlik.
Ja kuna ma ise vaatasin oma patu, läbikukkumiste ja puuduste peale,
siis ma arvasin, et Jumal teeb seda sama.
Mõtlesin: "Jumal, kuidas Sa saad mind armastada selliselt
nagu Piibel ütleb, et Sa armastad,
kui ma isegi ei suuda ennast armastada.
Mulle ei meeldi teatud asjad, mida ma teen.
Mõned mu teod ja suhtumised."
Nii ei suutnud ma seda ka mõista.
Küll aga saabus läbimurre siis, kui mõistsin Johannese 4:24 sisu,
mis ütleb: "Jumal on Vaim"
Nii vaatab ka Jumal mind vaimu kaudu.
Nii sain ka ilmutuse,
et mu muutumine toimus vaimu tasandil,
kui kogesin uuestisündi.
2 Korintlastele 5:17:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Siin ei räägita mu füüsilisest ihust.
See pole omadega otsa ega uueks saanud.
Kui oled enne päästetud saamist ülekaaluline,
oled ka peale päästetud saamist ülekaaluline.
Kui olid enne seda mees või naine,
oled ka peale päästetud saamist mees või naine.
Su ihu ei muutu automaatselt,
nii nagu mitte ka su hing - su tunded ja hingeline pool.
Sa mõtled ikka neid mõtteid, mida enne päästetud saamist.
Sa mäletad endiselt oma lapsepõlve, mitte minu oma.
Sa ei kaota päästetud saamisega oma isiksust ja mõistust.
Su ihu ja hing ei muutu selle peale automaatselt.
1 Tessalooniklastele 5:23:
"...teie vaim ja hing ja ihu olgu tervikuna hoitud laitmatuna"
See salm näitab, et sul on kolm osa
ja kuna su ihu ja hinge mittemuutumine on ilmselge,
jääbki järele vaid vaim.
Su vaim sai peale uuestisündi uhiuueks.
Uueks looduks.
2 Korintlastele 5:17:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
See "uus on sündinud" tähendab, et kõik on saanud uueks.
Ka pole küsimus alles uuenemise protsessis,
vaid kõik on juba saanud uueks.
See on juba tehtud lugu
ja see on miski, mis muutis täiega mu elu.
Mõistsin seda mõistusega
ja samas Jumal kõnetas mind, öeldes, et Ta armastab mind
ega tegele minuga vastavalt mu pattudele.
Ta nägi mind otsekui ma poleks kunagi pattu teinud.
Samas ma ei mõistnud seda varem,
kuna vaatasin kõigele välisele ja oma pattudele,
arvates, et ka Jumal teeb seda.
Nii oligi mul raske mõista,
kuidas Ta saaks sellest mööda vaadata?
Aga seetõttu, et Jumal ei vaata mu ihu ja hinge peale,
vaid Ta keskendub mu vaimule.
Mu vaim oli see, mis sai muudetud ja mis on nüüd uhiuus.
"Vana on möödunud, vaata, uus on sündinud."
Mu vaimus pole grammigi pattu.
Mu vaimus pole grammigi puudujääke.
Galaatlastele 4:6 ütleb,
et Jumal on läkitanud me südamesse oma Poja Vaimu,
kes hüüab: Abba! Isa!”
Seal on öeldud "oma Poja Vaimu".
1 Johannese 4:17 aga ütleb:
"Selles on Jumala armastus saanud meie juures täiuslikuks,
et meil oleks julgust kohtupäeval;
sest nii nagu on tema, oleme meiegi selles maailmas."
Siin pole öeldud, et me saame olema kusagil järgmises maailmas,
aga me saame olema selles maailmas.
Kuidas seda küll mõista?
Kas sa arvad, et Jeesus näeb praegu samasugune välja
nagu su füüsiline ihu?
Kogedes valu ja häda, kortse ja halle juukseid?
Olles kiilakas ja kortsus nahaga?
Jeesus ei näe välja nagu su füüsiline ihu.
Meile on antud tõotus, et see maine ihu hävib kord
ja me saame uue ihu, mis on just Tema sarnane.
Jeesus ei näe välja nagu meie füüsiline ihu.
Ta on teistsugune ja me saame ka kord sellise ihu.
Nii et väide,
et me oleme siin maailmas nagu Jeesuski on siin maailmas,
ei räägi me füüsilisest ihust ega ka me emotsionaalsest küljest.
1 Korintlastele 13:9 ütleb,
et me tunnetame poolikult ja ennustame poolikult,
ehk siis - me ei tea kõike.
"Aga kui tuleb täielik" ehk siis meie uus ihu,
"...siis kõrvaldatakse poolik" ja me teame kõiki asju.
See on miski, mis pole veel juhtunud.
Me ei tea veel kõiki asju.
Osad teist ei leia oma prillegi üles, mis on teil nina peal.
Te ei tea hetkel kõiki asju, aga ühel päeval me saame teadma.
Me ihu ja hing pole veel muutunud,
nii et ainus, mis on järel, on me hing.
Nii on me vaim just selline nagu Jeesuski on.
Su vaim on sama püha ja puhas kui Jeesus seda on,
sest Jeesuse Vaim on see, mis sulle anti.
Mõnel võib olla raske seda uskuda, et tal on Jeesuse Vaim.
Roomlastele 8:9:
"Kellel ei ole aga Kristuse Vaimu, see ei ole tema oma."
Kui sa kuulud Jeesusele,
siis said ka uuestisünni käigus Jeesuse Vaimu.
Sa sündisid kui uuesti
ja oled oma vaimu poolest sama õige, püha ja puhas,
kui Jeesus seda on.
Efeslastele 4:24 on öeldud:
"Ja riietuda uue inimesega,
kes on loodud Jumala poolt elama tõe õiguses ja vagaduses."
Sind on juba loodud õigeks,
mistõttu sul pole vaja kasvada selle õigsuse sisse
või pingutada kuidagi selle saamise nimel.
Su uuestisündinud vaim on juba loodud õigeks.
Nüüd liites kogu mu öeldu Johannese 4:24'ga, mis ütleb:
"Jumal on Vaim
ja kes teda kummardavad,
peavad teda vaimus ja tões kummardama.”
Seal pole öeldud, et teda "peaks" kummardama
või et see oleks parem viis Tema kummardamiseks
ja Temalt vastuste saamiseks.
Ei! Seal on öeldud,
et me peame kummardama Teda tões ja vaimus.
Miks nii?
Sest sinus olev vaim on muudetud
ja nii on nüüd Jeesuse Vaim, õigsus ja pühadus sinus sees.
Jumal on vaim
ja Ta tegeleb sinuga vastavalt sellele, kes sa oled vaimus.
Ühtlasi on Jumal õige ja õiglane
ja kohtleb mind otsekui ma poleks kunagi pattu teinud.
Sest oma vaimus ma polegi kunagi pattu teinud.
Jah, mu ihu on pattu teinud,
nii nagu ka mu tunded, mõtted ja meeled on pattu teinud.
Ma teen endiselt pattu ega ole 100% see, kes olema peaksin.
Kuid mu vaimus pole mingit pattu
ja ma olen loodud pühaks, puhtaks ja õigeks.
Efeslastele 1:13 ütleb,
et olles loodud pühaks, puhtaks ja õigeks,
olen ma ka pitseeritud Püha Vaimuga.
Kui ma teen kristlasena pattu, siis mu ihu on see, mis patustab
ega ole see, mis ta olema peaks.
Ma teen pattu oma tunnete ja meelte tasandil,
nii et patt saab tungida mu ihusse ja hinge.
Kuid see ei saa tungida läbi selle pitseri,
mis on mu vaimu ümber.
Seetõttu ka hoiab mu vaim alal oma õigsust ja pühadust
ja see ei kõigu ega muutu kunagi.
See ei kõiguta mu vaimu,
kas uurin rohkem või vähem Jumala Sõna;
kas teen pattu või ei tee pattu.
Mu lihalik loomus on see, mis kõigub.
Mu teod, meeled ja mõtted kõiguvad,
aga mu vaim on loodud samas õigeks ja tõeliselt pühaks
nagu Jeesuski seda on.
See on see, milline ma oma vaimus olen.
Mind on igaveseks pitseeritud, pühitsetud ja täiuslikuks tehtud.
Heebrealastele 10:10, 14 ütleb nii.
Mu vaim on täiuslik (Heebrealastele 12:23).
Jumal vaatab mu peale vaimus.
Jumal suhestub minuga ja mina temaga läbi mu vaimu.
Seetõttu ka, kui ülistan teda tões ja vaimus,
siis tulen Ta ette ka pühaduses ja õigsuses,
olles sama täiuslik ja püha kui Jeesus,
sest see on see, kes ma vaimus olen.
Seetõttu ka, kui olen vaimus,
lähenen Talle ilma ühegi patu- ja hukkamõistu tundeta.
Tänu sellele, mida Jeesus on teinud, pole mul ka hirmu hülgamise ees.
Kui lähenen Jumalale jutuga:
"Oo Jumal, olen nii väärtusetu ega vääri midagi.
Tean, et olen sind taaskord alt vedanud.",
siis ma ei lähene Jumalale tões ja vaimus,
vaid lihalikus loomuses.
Kuid me peame ülistama Teda tões ja vaimus (Johannese 4:24).
Tänapäeva religioosne süsteem on õpetanud meile,
et peame lähenema Jumalale, tunnistades Talle kõiki oma patte
ja ütlema Talle, kui väärtusetud me oleme
ega vääri midagi.
"Oo Jumal, me ei vääri raasukesigi, mis langevad Su laualt."
Religioossus on külvanud meisse just sellist mõtteviisi,
õpetades meid lähenema Jumalale oma lihaliku loomuse põhiselt.
Ja ometi ütleb Johannese 4:24,
et peame ülistama Teda tões ja vaimus.
Su lihalik loomus pole saanud täiuslikuks
ega saagi enne, kuniks Jeesus tuleb tagasi
või kuniks me sureme ja saame uue taevase ihu.
Selleks ajaks me maine ihu hävib
ja me surelik ihu saab asendatud surematu ihuga.
Ka su meeled saavad uuendatud ja sa tead kõike.
Kuniks aga see sünnib - ja see ei sünni siinses elus,
jäävad su ihu ja hing ikka lihalikuks.
Su lihalik loomus võib ju olla parem, kui minu või kellegi teise oma,
aga su lihalik loomus ei ole meelepärane Jumalale.
Roomlastele 8:8 ütleb nii.
Sa ei saa minna Jumala ette
tuginedes oma lihalikule loomusele ja tublidele tegudele.
Pead tegema seda tuginedes oma uuestisündinud vaimule.
Sellele osale sinust,
kus kõik vana on möödas ja uus on tekkinud (2 Kor. 5:17).
Su vaim on osa sinust,
mis on loodud elama tõe õiguses ja vagaduses (Ef. 4:24).
Su vaim on osa sinust, mis on selline nagu Jeesus.
Su vaim on sama püha ja puhas kui Jeesus
ja see on pitseeritud, nii et see ei muutu kunagi.
Kui sünnid uuesti, oled Jumala oma, olles püha ja puhas
ja võid läheneda Jumalale tões ja vaimus ja täie julgusega.
Isegi, kui oled teinud pattu.
Isegi, kui tead, et oled teinud midagi valesti
ja tunned häbi ning lüüasaamise tunnet,
siis kui oled Jeesuse oma Issandana vastu võtnud,
võid astuda välja oma lihalikust loomusest
oma vaimu tasandile,
öeldes: "Aitäh Isa, et oled selle mulle juba andestanud."
Tuginedes Heebrea kirja 9-10. peatükile,
on Jumal andestanud mulle
nii mu mineviku, oleviku kui tuleviku patud.
"Aitäh Isa, et oled juba tegelenud selle patuga, mille just sooritasin.
Aitäh, et oled mulle juba andestanud.
Nii tulen vaimus täie julgusega Su ette
tänu sellele, mida Jeesus on teinud,
mitte vaadates oma patule ja lihalikule loomusele."
See kõik muutis täiega mu elu.
Ma ei suutnud varem uskuda,
kuidas püha Jumal saaks mind armastada
selliselt nagu Ta sellest oma Sõnas rääkis,
sest ma arvasin, et Ta vaatab mu pattude ja minu peale
selliselt nagu ma seda ise tegin.
Arvasin, et Jumal näeb mind sellisena nagu ma ise end näen,
kuid Ta ei tee seda.
Jumal näeb mind vaimus
ja suhtleb minuga selle põhjal, kes ma olen vaimus.
Tema Poja Vaim on mu südames, hüüdes: Abba! Isa!” (Gal. 4:6).
Jumal vaatab mind läbi vaimu
ja kuna ma olen Jeesuse vastu võtnud
ja Ta on mind seeläbi teinud Jumala õiguseks (2 Kor. 5:21),
siis Jumal näeb mind sama püha- ja puhtana
kui Jeesus seda on.
Ta armastab mind sama palju kui Jeesust,
sest minu uuestisündinud mina ongi kui Jeesus.
Tema Poja Vaim elab minu sees,
moodustades minu uue mina, minu uue identiteedi.
Nii armastabki Jumal nii sind kui mind.
Seepärast peadki lõpetama oma lihalikule loomusele vaatamise,
teades, kes sa oled Kristuses.
Kogudusel ehk Kristuse Ihul on identiteedi kriis.
Kristlased ei tea, kes nad on Kristuses ja vaimus.
Nad mõtlevad kõigele sellele, mida on just teinud ja millele mõelnud;
kogetud vihale, andestamatusele jne.
Ja nad arvavad,
et Jumal tegeleb nendega samuti tuginedes lihalikule sfäärile.
Kuid Jumal on Vaim ja Ta vaatab ka sinule läbi vaimu.
Ja isegi, et teed lihalikus loomuses valesid asju,
vaatab Jumal sind läbi vaimu
ja sa võid minna täie julgusega armutrooni ette.
Isegi, kui oled teinud pattu.
Mõtlete nüüd: "Kas siis patt ei omagi mingit tähtsust?"
Esiteks, kui mõistad seda kõrget hinda,
mille Jeesus su pattude eest maksis
ja seda, kui üksildasena Jeesus end tundis,
kui meie eest patuks sai,
siis sa ei taha teha pattu.
Sest sa vihkad mõtet, et Jeesus kannatas su pattude eest
ja nii ei kasuta sa ka oma vabadust minna ja teha pattu.
See on esimene asi - sa ei taha teha tahtlikult pattu.
Jah, su patul on ikka oma tagajärjed.
Isegi, kui Jumal ei karista ega hülga sind,
kuna Ta vaatab su peale läbi vaimu,
siis saatan tegeleb sinuga vastavalt su lihalikule loomusele.
Roomlastele 6:16:
"Eks te tea, et kelle kuulekusse teie end loovutate orjaks,
kelle sõna te kuulate, selle orjad te olete -
olgu patu orjad surmaks või kuulekuse orjad õiguseks!"
Kui sa lähed ja teed pattu,
siis sa avad saatanale oma lihaliku poole -
mitte oma vaimu, aga oma ihu, meeled ja tunded -,
ja ta teeb sinuga 1:0, sind karistades.
Nii saad kogema haigusi, vaesust, katkisi suhteid, masendust,
meeleheidet, hirmu, kibestumist ja valu.
Nii et su patul on ikka oma tagajärjed,
aga mitte Jumal pole see, kes sind karistab,
sest Tema ladus kõik su patud Jeesuse peale.
Kuid tänu saatanale kannatad sa ikka oma pattude pärast.
Seetõttu, nii palju, kui võimalik - lõpeta patus elamine
ja saatanale võimaluse andmine sind rünnata.
Kui aga teedki pattu, ära põgene Jumala juurest,
vaid lähene Talle vaimus, öeldes:
"Aitäh Isa, et isegi, et olen patustanud,
armastad Sa mind ikkagi ja ma olen endiselt õige Su ees.
Aitäh kõige eest, mida Jeesus tegi!"
Seejärel aga pöördu oma patustest tegudest
ja su vaimus kogetav andestus mõjutab ka su lihalikku olemust
ja saatanal pole enam mingit meelevalda su üle.
Räägin sellest kõigest lähemalt seerias "Vaim, hing ja ihu",
mis on leitav mu kodulehelt.
Täna aga on viimane võimalus
tellida õpetusseeriat "Jumala tõeline loomus".
Nii et kuulake ära järgnev reklaam ja tellige endale need materjalid.
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Tänase loengu pealkiri on "Jumala tõeline loomus" 5. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Täna on viimane aeg selle tellimuse tegemiseks.
Ühtlasi pakume teile Andrew raamatut "Ära piira Jumalat".
Võtke selle tellimiseks meiega juba täna ühendust!
Täpsem tellimisinfo on ekraanil.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Loodame teist kuulda juba täna!
Järgnev reklaam puudutab juba toimunud perekonverentsi
Woodland Parkis, Colorados.
Tegu oli suvise perekonverentsiga,
kus jagus midagi nii täiskasvanutele, lastele kui noortele.
See oli võrratu aeg üheskoos!
Terve nädala jagu hommikusi ja õhtuseid teenistusi,
kus õpetasid nii Charise piiblikooli õppejõud
kui Andrew Wommack ise.
Tegu oli võrratu ajaga.
Täpsem info uute konverentside kohta www.awmi.net
Charise piiblikool muudab elusid
Sain päästetud ja teadsin, et pean minema piiblikooli,
kuna tahtsin rohkem teada Jumalast.
See muutis mu elu täiega ja ma muutusin palju rõõmsamaks.
Ma tunnen nüüd Jeesust ja see on imeline!
Parimad 2 aastat mu elus.
Charise Piiblikoolil on mitmeid tütarkoole üle maailma.
Täpsema info saamiseks külastage: www.awme.net
Tahad teada, mis toimub
Andrew Wommacki teenistuse ja Charise piiblikooli telgitagustes?
Siis otsi me kodulehelt üles "Inside story".
Mine me kodulehele www.awmi.net
ja vaata lehe paremal üleval nurgas olevat "Inside story".
Andrew Wommacki teenistus ja Charise piiblikool
tegutsevad käsikäes selle nimel,
et haiget saanud saaksid terveks,
kus mässumeelsed leiavad varju, et alata puhtalt lehelt.
Ma olin väga katkine inimene.
Olin kogenud minevikus palju valu ja erinevaid olukordi.
Susan kuulis A. Wommacki teenistusest,
kui ta elas veel Virginias
ja nägi ühe sõbra juures "Tervenemisteekonnad" 1. osa.
Vaatasime üheskoos väikese Hanna lugu.
Niipea, kui sellest kuulsin, mõistsin: "See ongi see.
See on see, mida olen otsinud."
Kõik Charise koolis õpitu on täiega muutnud mu elu
ja ma pole enam see, kes ma kord olin.
Seda muutust poleks iialgi toimunud, kui ma poleks siia tulnud.
Susan on järjekordne näide,
kuidas A. Wommacki meediateenistus ja Charise piiblikool
töötavad käsikäes,
luues üheskoos paiga, kus haavatud saavad terveks
ja mässumeelsed saavad võimaluse alustada puhtalt lehelt.
Küsimus pole kunagi olnud vaid minus,
vaid Jumalas ja minus.
Tõlge: Anne-Ly Raukas